Marmut

Marmut ya iku jinisé kéwan pengerat saka famili Sciuridae (bajing) kanthi génus Marmota.[Thorington, R. W. Jr. & R. S. Hoffman. 2005. Family Sciuridae. Pp. 754-818 sajeroning Mammal Species of the World a Taxonomic and Geographic Reference. D. E. Wilson & D. M. Reeder (Penyunting). Johns Hopkins University Press, Baltimore]

Marmut lumrahé urip ing tlatah pagunungan, kaya ta Alpen utawa Pirenia ing Èropah, Pegunungan Rocky utawa Sierra Nevada ing Amérikah Sarékat, lan Kanada ing pérangan lor.
Marmut lumrahé nggawé omah ing njero lemah lan nglakokaké hibernasi nalika mangsa adem. Marmut hibernasi wiwit sasi Oktober nganti sasi Mèi. Marmut kagolongaké dadi kéwan sosial awit marmut komunikasi karo marmut liyané kanthi swara anyul kang banter mligi nalika ana bebaya.

Jeneng marmut asalé saka basa latin mures monti ("tikus gunung"), saka basa Latin Klasik mures alpini ("tikus Alpen").
Kéwan liyané kang mirib kaya marmut lan nduwéni sipat sosial ya iku asu prairie, kéwan iki ora digolongaké ing génus Marmota, nanging kalebu génus Cynomys. Saliyané iku ing basa Indonésia ana kéwan kang diarani tikus Walanda (guinea pig) uga kena diarani marmut, sanajan kéwan pengerat iki asalé saka famili kang béda.animal.discovery.com(dipunundhuh tanggal 3 Juli 2011)
Pakanané marmut ya iku tuwuhan kaya ta suket-suketan, woh beri, lumut kerak, lumut godhong, oyot tuwuhan lan kembang.

Jinisé marmut warna-warna. Iki bisa dideleng saka ukuran awaké lan warna wulune kang warna-warna. Ana marmut kang wuluné putih, klawu, coklat rada abang. Marmut mirib kaya kelinci nanging kupingé luwih cendhek tinimbang kelinci.

 Cathetan suku 

Kategori:Marmut
Kategori:Mamalia Amérika Lor
Kategori:Mamalia Èropah
Kategori:Mamalia Asia
Kategori:Kéwan ingon-ingon